“તો સર, જેમ મેં તમને અગાઉ કહ્યું એમ, મારા નામ પાછળ પણ એક આખી કહાની છે. જેને એક આદિ, મધ્ય, અને અંત એમ ત્રણ ભાગ છે – જેમ એક વાર્તાને હોય છે બસ એમ જ…”, કહેતાં તેણે કોફી મગ ફરતે પોતાની આંગળીઓ વીંટાળી અને કોફીનો એક ઘૂંટ ભર્યો. – હા, ઘૂંટ, કારણકે ચુસ્કી તો ચાની જ હોય ને ! – અને વાત આગળ ચલાવી. અને જે રીતે એણે વાતની શરૂઆત કરી હતી એ પરથી જ સરે નક્કી કરી લીધું કે એને વચ્ચે ખલેલ ન પંહોચાડતા, એની વાત કાન માંડીને શબ્દશઃ સાંભળવી !